PÁLYÁZATI FELHÍVÁS

A Tóth Béla Emlékalapítvány Kuratóriuma meghirdeti a 2026. évben igénybe vehető alapítványi támogatás pályázati feltételeit.

I. Középiskolában továbbtanuló diákok:
Pályázhat a középiskola 9-12. osztályban továbbtanuló diák, aki a Gyermelyi Általános Iskola intézményéből került a középiskolába. A pályázatban röviden le kell írni az alapítványi támogatási kérelem indokolását. Ebben a támogatásban azok a szociálisan rászorult, átlagosnál jobb tanulmányi eredményű diákok részesülhetnek, akik jelenleg is gyermelyi lakosok. 

A pályázathoz csatolni kell:

- az iskolalátogatási igazolást és a tanulmányi eredményt bizonyító okmány másolatát,

- a pályázó tanuló szülőjének nyilatkozatát a család egy főre jutó nettó jövedelméről,

II. Felsőfokú oktatási intézményben továbbtanuló diákok:

Pályázhat a Gyermelyi Általános Iskola volt diákja, aki felsőfokú oktatási intézmény nappali tagozatos hallgatója, és jelenleg is gyermelyi lakos. A pályázatban röviden kérjük leírni az alapítványi támogatási kérelem indokolását.
A pályázathoz csatolni kell:

- a felsőfokú intézmény látogatását igazoló okmányt.

III. Gyermelyi Általános Iskola:

Az iskolai oktatás, képzés színvonalának további emelését segítő eszköz beszerzéséhez, és az ehhez tartozó egyéb költségek fedezetére támogatás igényelhető.
A pályázatban röviden ismertetni kell az alapítványi támogatási igényt, a beszerzésre kerülő eszközök értékét, a hozzátartozó egyéb tervezett költségeket, valamint a fejlesztéssel kapcsolatosan elérni kívánt célokat.
IV. Gyermelyi Kippkopp Napköziotthonos Óvoda:

Az óvodai nevelő-oktatómunka színvonalának további emelését segítő eszköz beszerzéséhez, és az ehhez tartozó egyéb költségek fedezetére támogatás igényelhető.
A pályázatban röviden ismertetni kell az alapítványi támogatási igényt, a beszerzésre kerülő eszközök értékét, a hozzátartozó egyéb tervezett költségeket, valamint a fejlesztéssel kapcsolatosan elérni kívánt célokat.

Mind a négy támogatás esetében a pályázatokat 2026. november 13-ig kell benyújtani az alábbi címre: 
                                    Tóth Béla Emlékalapítvány Kuratóriuma 
                                             2821 Gyermely, Bajnai út 1.
Gyermely, 2026. október 12.
                                                                                                 Tóth Béla Emlékalapítvány 
                                                                                                              Kuratóriuma

